CELEX: 22005D0867
Language: lt
Date: 1128902400000
Title: 2005/867/EB: 2005 m. spalio 10 d.  EB ir Andoros jungtinio komiteto sprendimas Nr. 1/2005

6.12.2005   
            
            
               LT
            
            
               Europos Sąjungos oficialusis leidinys
            
            
               L 318/26
            
         
      EB IR ANDOROS JUNGTINIO KOMITETO SPRENDIMAS Nr. 1/2005
   2005 m. spalio 10 d.
   (2005/867/EB)
   JUNGTINIS KOMITETAS,
   atsižvelgdamas į Europos ekonominės bendrijos ir Andoros Kunigaikštystės susitarimą pasikeičiant laiškais (1), pasirašytą 1990 m. birželio 28 d. Liuksemburge, ypač į jo 17 straipsnį,
   atsižvelgdamas į Protokolą dėl veterinarijos klausimų, pridedamą prie Europos ekonominės bendrijos ir Andoros Kunigaikštystės (2) susitarimo pasikeičiant laiškais, pasirašyto 1997 m. gegužės 15 d. Briuselyje, ypač į jo 2 straipsnį,
   kadangi:
   EB ir Andoros jungtinio komiteto veterinarijos pogrupis, įsteigtas remiantis Protokolo dėl veterinarijos klausimų, pridedamo prie Europos ekonominės bendrijos ir Andoros Kunigaikštystės susitarimo pasikeičiant laiškais, 2 straipsniu 2005 m. sausio 25–26 d. susitikime Andoroje rekomendavo priimti papildomą Bendrijos veterinarijos teisės aktų, kurias turi taikyti Andora, sąrašą, kartu su EB ir Andoros jungtinio komiteto sprendimuose Nr. 2/1999 (3), 1/2001 (4) ir 2/2003 (5) pateikiamais Bendrijos veterinarijos teisės aktais. Sąraše nurodytus veterinarijos teisės aktus Andora perkelia į savo teisę ir įgyvendina per 18 mėnesių nuo šio sprendimo priėmimo datos,
   NUSPRENDĖ:
   1 straipsnis
   1.   Andora perkelia ir įgyvendina šio sprendimo priede nurodytus Bendrijos veterinarijos teisės aktus per 18 mėnesių nuo šio sprendimo priėmimo datos.
   2.   Andora perkelia ir įgyvendina tik su maisto sauga susijusias 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras (6), nuostatas. Andora dalyvauja to paties reglamento 50 straipsnio 6 dalyje įsteigtoje skubaus įspėjimo sistemoje nuo tos dienos, kai šis dokumentas bus perkeltas į Andoros teisės aktus ir bus įgyvendintos anksčiau minėtos priemonės.
   3.   Remdamasi 2004 m. balandžio 29 d. Europos Parlamento ir Tarybos reglamentu (EB) Nr. 882/2004 31 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (7) 31 straipsnio, Andora perduoda Komisijai ir valstybių narių kompetetingų institucijų patvirtintų įmonių sąrašus.
   4.   Komisija turi teisę tikrinti Andoros įmones tokiu pat būdu, kaip ir Bendrijos įmones, remiantis Reglamento (EB) Nr. 882/2004 45 straipsniu. Andora pateikia pagal Protokolo dėl veterinarijos klausimų 2 straipsnį įsteigto veterinarijos pogrupio tvirtinimui oficialius kontrolės planus, kaip nurodyta minėto reglamento V dalyje. Apie vėlesnius savo plano atnaujinimus ji praneša Komisijai, kuri juos patvirtina ir apie tai informuoja valstybes nares Maisto grandinės ir gyvūnų sveikatos nuolatiniame komitete.
   5.   Ne komerciniais tikslais vežamų naminių gyvūnų atžvilgiu ir siekiant įgyvendinti 2003 m. gegužės 26 d. Europos Parlamento ir Tarybos reglamento (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui 14 straipsnio trečios pastraipos b punkte numatytą oficialią kontrolinę atskyrimo funkciją ir keičiant Tarybos direktyvą 92/65/EEB (8), Andora privalo sudaryti susitarimą su Prancūzija ir Ispanija. Siekdama įgyvendinti šią priemonę pagal to paties reglamento 15 straipsnį, Andora naudojasi 2004 m. kovo 4 d. Komisijos sprendimu Nr. 2004/233/EB, įgaliojančiu laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (9), paskirtomis laboratorijomis. Andora išbraukiama iš minėto reglamento II priedo B dalies 2 skyriaus ir įrašoma į II priedo B dalies 1 skirsnį.
   2 straipsnis
   Šis sprendimas įsigalioja 2005 m. lapkričio 1 d.
   
      Priimta Briuselyje, 2005 m. spalio 10 d.
      
         
            Jungtinio komiteto vardu
         
         
            Pirmininkas
         
         Juli MINOVES
         
      
   
   
      (1)  OL L 374, 1990 12 31, p. 14.
   
      (2)  OL L 148, 1997 6 6, p. 16.
   
      (3)  OL L 31, 2000 2 5, p. 84.
   
      (4)  OL L 33, 2002 2 2, p. 35.
   
      (5)  OL L 269, 2003 10 21, p. 28.
   
      (6)  OL L 31, 2002 2 1, p. 1. Reglamentas su pakeitimais, padarytais Reglamentu (EB) Nr. 1642/2003 (OL L 245, 2003 9 29, p. 4).
   
      (7)  OL L 165, 2004 4 30, p. 1.
   
      (8)  OL L 146, 2003 6 13, p. 1. Reglamentas su paskutiniais pakeitimais, padarytais Reglamentu (EB) Nr. 1193/2005 (OL L 194, 2005 7 26, p. 4).
   
      (9)  OL L 71, 2004 3 10, p. 30. Sprendimas su paskutiniais pakeitimais, padarytais Sprendimu Nr. 2005/656/EB (OL L 241, 2005 9 17, p. 63).
   
      PRIEDAS
      Nuorodos į šiuos pagrindinius tekstus laikomos nuorodomis, kurios apima pakeitimus ir visas įgyvendinimo taisykles
      2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (1).
      2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (2).
      2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvulinės kilmės maisto produktų higienos reikalavimus (3).
      2004 m. balandžio 29 d. Europos Parlamento ir Tarybos reglamentas (EB) Nr. 854/2004, nustatantis specialiąsias gyvūninės kilmės produktų, skirtų vartoti žmonėms, oficialios kontrolės taisykles (4).
      2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (5).
      2004 m. balandžio 21 d. Europos Parlamento ir Tarybos direktyva Nr. 2004/41/EB, panaikinanti tam tikras direktyvas dėl tam tikrų žmonėms skirtų gyvūninės kilmės produktų gamybos ir pateikimo į rinką maisto higienos ir sveikatos sąlygų, ir iš dalies pakeičianti Tarybos direktyvas 89/662/EEB ir 92/118/EEB bei Tarybos sprendimą 95/408/EB (6).
      2003 m. gegužės 26 d. Europos Parlamento ir Tarybos reglamentas (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantis Tarybos direktyvą 92/65/EEB (7).
      2003 m. gruodžio 17 d. Tarybos reglamentas (EB) Nr. 21/2004, nustatantis avių ir ožkų identifikavimo ir registravimo sistemą ir iš dalies keičiantis Reglamentą (EB) Nr. 1782/2003 bei Direktyvas 92/102/EEB ir 64/432/EEB (8).
      2002 m. gruodžio 16 d. Tarybos direktyva 2002/99/EB, nustatanti gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (9).
      
         (1)  OL L 31, 2002 2 1, p. 1.
      
         (2)  OL L 139, 2004 4 30, p. 1.
      
         (3)  OL L 139, 2004 4 30, p. 55.
      
         (4)  OL L 139, 2004 4 30, p. 206.
      
         (5)  OL L 165, 2004 4 30, p. 1.
      
         (6)  OL L 157, 2004 4 30, p. 33.
      
         (7)  OL L 146, 2003 6 13, p. 1.
      
         (8)  OL L 5, 2004 1 9, p. 8.
      
         (9)  OL L 18, 2003 1 23, p. 11.